text: El Mercat d'Espinelves canvia d'horari - Canal Taronja Osona i Moianès
  IniciNotíciesEl Mercat d'Espinelves canvia d'horari
  Espinelves ha tornat a obrir les portes del municipi a tots els visitants que han assistit al ja tradicional mercat artesanal i de quilòmetre 0, que té lloc el primer diumenge de cada mes. El mercat compta amb més de vint paradistes i acull una gran varietat d'embotits de la comarca, joieria feta a mà i artesania en general. Per primer cop, a l'edició d'enguany i com és habitual als mesos més calorosos de l'any, el mercat ha capgirat el seu horari a la tarda.
  Aquest diumenge, l'esdeveniment, ha comptat, com és habitual, amb productes de la comarca, i com a novetat una exposició de productes fets per puntaires. Un dels productes més destacats del mercat és el formatge El Miner, de l'artesà de formatges Oriol Brugués, premiat, recentment, com a millor formatge de Catalunya.
  El mercat tornarà a Espinelves el pròxim diumenge 4 d'agost en horari de tarda, des de les 17h fins les 22h de la nit.